Countryfest 1

Countryfest 1 er det andre albumet med amerikanske countryslagere på norsk, utgitt på plateselskapet Talent Produksjon under vignetten Countryfest. Den første platen het Vill Vest - Countryfest, og står som en frittstående plate. Derfor ble denne produksjonen som ble utgitt i november 1976 stående som Countryfest 1. Platen lå 13 uker på VG-lista i 1976-1977 med #12 som beste plassering, og dette er også den av platene i «Countryfest»-serien som solgte best. Bildet på coveret var hentet fra Vidar Lønn-Arnesens TV-program på NRK Landhandleren, og artistene på plata ble presentert slik: «Countrysnake med Ottar Johansen er kjent fra en rekke populære TV-programmer som fine tolkninger av countrymusikk, Lillian Askeland, landets ukronede C & W-dronning, Bjøro Håland, som med sin dype, behagelige stemme minner om Jim Reeves, Rita Engebretsen, innehaver av 4 platina, diamant, gull og sølvplater for sin innsats på plateserien «Frem fra Glemselen», og Gro Anita Schønn, fargerik artist med sans for countrymusikk». På platen finnes en av Lillian Askelands største slagere gjennom tiden: «Jambalaya».

Sporliste
«Jambalaya» (H. Williams/F. Friis), sang: Lillian Askeland
«Kun en gylden ring med tre ømme ord» (I Can't Help It (If I'm Still in Love with You) (H. Williams/Lars Børke), sang: Ottar Johansen & Lillian Askeland
«Ekte Texas skreppe» (California Okie) (Jones/A. Riis), sang: Rita Engebretsen
«Si han må gå» (He'll Have to Go) (Allison/Lønn Arnesen), sang: Bjøro Håland
«Bare du synes om meg» (I Don't Care (Just as Long as You Love Me) (Owens/Lønn Arnesen), sang: Gro Anita Schønn
«Steelgitar Rag» (L.McAuliffe), fremført instrumental: Country Snakes
«Mitt liv er country music» (Bright Lights And Country Music) (Anderson/P. Kruse), sang: Ottar Johansen
«Billy Boy» (Trad/Lønn Arnesen), sang: Rita Engebretsen & Bjøro Håland
«4 timer igjen» (Snakes Crawl at Night) (M. Tills/P. Kruse), sang: Ottar Johansen
«Det hender iblant» (Everybody's Somebody's Fool) (H. Greenfield/J. Keller/O. Johansen), sang: Rita Engebretsen
«Nå er det over» (Crying Time) (Owens/Tom H. Halvorsen), sang: Lillian Askeland & Ottar Johansen
«Vis deg på byen en kveld» (Stand At Your Window) (J. Carroll/L. Børke), sang: Bjøro Håland
«Tennessee Waltz» ''(King/Stewart/Lønn-Arnesen), sang: Lillian Askeland
«Countrypotpurri»: «Hele uken alene»/«Mariann»/«Bimbo»/«Nattog til Memphis»«Lille by»/«Nå skal den lille grå mus bli til et kjei»/«Vaya Con Dios»/«Y'all Come», sang: Alle

Andre medvirkende
Innspilt i Talent studio, okt 1976
Produsent: Ola Johansen
Lydtekniker: Asbjørn Krogtoft
Foto: Jan Nordby
Trykk: Euro Trykk A/S
Steelgitar,akk.gitar,el.gitar: Leif Dørme
Bass,vokal: Kjell Hjemmen
Trommer: Terje Stensholm
Piano, vib: Trond Jørgensen
El.gitar, akk.gitar,vokal: Ottar Johansen
Arrangementer: Ottar Johansen

Utgivelser
 1976 LP/MC Talent Produksjon Tls 3016
 1991 MC Crema/Talent TCC 2001
 1993 CD Pickwick Music PT 804
 1999 CD Talent Produksjon H2R 109
 2007 mpr Talent A/S

Eksterne lenker 
 

Countryfest-album
Musikkalbum fra 1976